section_heading: Razvoj
paragraph_text: Prema dugotrajnosti i popularnosti, Cessna 172 je najuspješniji laki avion ikada proizveden. Prvi avion isporučen je 1956. godine, 2007. još uvijek se izrađuje prešavši brojku od 43.000 izrađenih primjeraka. Glavni konkurenti na tržištu su joj Piper Cherokee, Beechcraft Musketeer, Grumman Cheetah (zadnja dva se više ne proizvode), kao i Diamond DA40 Star.